Αθήνα: 25.05.2015

Αρ. Πρωτ.:1399

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ζητούμενο οι πολιτικές προσβασιμότητας**

Τις προτάσεις του αναπηρικού κινήματος για την θέσπιση συνεργασίας με το Υπουργείο Υποδομών, απέστειλε με επιστολή της η ΕΣΑμεΑ, με στόχο να αναπτυχθεί και τεθεί σε εφαρμογή συγκεκριμένο Επιχειρησιακό Σχέδιο του Υπουργείου για την προώθηση, εφαρμογή και συντονισμό των απαιτούμενων σχετικών πολιτικών και δράσεων, τις οποίες πλέον υπαγορεύουν οι νεότερες ευρωπαϊκές πολιτικές, Οδηγίες και Κανονισμοί και η Σύμβαση των Ηνωμένων Εθνών για τα Δικαιώματα των Ατόμων με Αναπηρία και επιβάλλουν οι σημερινές δραματικές συνθήκες που βιώνουν τα άτομα με αναπηρία στη χώρα μας.

Μεταξύ άλλων η ΕΣΑμεΑ ζητά τη συμμόρφωση με τους νέους Ευρωπαϊκούς Κανονισμούς για τα δικαιώματα επιβατών με αναπηρία, τη διασφάλιση πρόσβασης των ατόμων με αναπηρία στα μέσα μαζικής μεταφοράς και στις υπηρεσίες του τομέα των μεταφορών γενικότερα, δράσεις εκπαίδευσης των στελεχών του τομέα μεταφορών στο πλαίσιο των απαιτήσεων των νέων Ευρωπαϊκών Κανονισμών για τα δικαιώματα των επιβατών με αναπηρία και σε συνεργασία με την Ε.Σ.Α.μεΑ., διασφάλιση της προσβασιμότητας της επικοινωνίας/ενημέρωσης ατόμων με αναπηρία, δράσεις στο πλαίσιο της παροχής Καθολικής Υπηρεσίας για την βελτίωση της δυνατότητας πρόσβασης των πολιτών με αναπηρία στις τηλεπικοινωνίες και το διαδίκτυο κ.α.

**Αναλυτικά όλες οι προτάσεις στην επιστολή** [**http://is.gd/TDDZcU**](http://is.gd/TDDZcU)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**